Pályázati felhívás
Ároktő Község Önkormányzata pályázatot ír ki 2 db önkormányzati tulajdonú szociális bérlakás bérlési lehetőségére vonatkozóan.
A pályázatban kizárólag az EFOP-1.6.2-16-2017-00134 számú projekt keretében együttműködési megállapodással rendelkező, a szegregátumok területén élők vehetnek részt, bérleti jogviszony kizárólag velük létesíthető. 
A pályázók körét az EFOP-1.6.2-16-2017-00134 számú projekt határozza meg, a bérleti jogviszonyra a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény rendelkezések az irányadóak. Ezekre figyelemmel az önkormányzati tulajdonú szociális bérlakások bérbevételére a jelen pályázati kiírásban rögzített feltételek szerint lehet:
A pályázható lakások alapadatai:
	Sorszám
	Lakás címe
	Komfort-fokozat
	Szobák száma
	Lakás alapterülete m2

	1.       
	 Ároktő, Deák utca 13.  fsz. 3. ajtó - 4 lakásos ház 1 lakása
	 Komfortos
	 -        A földszinten nappali, étkező, konyha, fürdő és wc -        2 szoba a tetőtérben
	 74,95 m2

	2.
	Ároktő, Deák F. u. 13. fszt. 4. ajtó – 4 lakásos ház egy lakása
	Komfortos
	-        A földszinten nappali, étkező, konyha, fürdő és wc -        2 szoba a tetőtérben
	74,95 m2



1. A pályázat benyújtásának határideje: 2026. október 26. (hétfő) 12.00 óra
2. A pályázat elbírálásának határideje: a hiánytalan pályázat benyújtását követő soros képviselő-testületi ülés időpontja. 
3. A pályázat benyújtása: A pályázatot benyújtani az erre a célra készített formanyomtatványon, a kötelező mellékelendő dokumentumokkal együtt személyesen az Ároktő Község Önkormányzatánál ügyfélfogadási időben Dr. Lengyel-Fuchs Evelin Lilla kirendeltség vezetőnél, vagy postai úton (3467 Ároktő, Széchenyi u. 53/A.) lehet. A pályázati nyomtatvány hivatali nyitvatartási időben a Mezőcsáti Közös Önkormányzati Hivatal Ároktői Kirendeltségén vehető át vagy Ároktő Község Önkormányzatának honlapjáról is letölthető (www.arokto.hu).

3.1. A pályázat benyújtási feltételei:
1. a pályázó cselekvőképes, 18. életévét betöltött természetes személy.
2. a pályázó életvitelszerűen legalább 2 éve az ároktői I-II. szegregátum területén él.
3. a pályázó és a vele együtt költöző hozzátartozói magyar állampolgárok.
4. a pályázó tekintetében az EFOP-1.6.2-16-2017-00134-es projekten belül Egyéni Fejlesztési Terv készült.
5. a pályázó a pályázat kiírását közvetlenül megelőző 3 hónapban munkaviszonnyal, munkavégzésre irányuló egyéb jogviszonnyal rendelkezik.
6. a pályázó és együtt költöző hozzátartozó együttesen rendelkeznek a bérleti díj és a közüzemi díjak fedezéséhez szükséges jövedelemmel.
7. a jövedelem számításánál a szociális igazgatásról és szociális ellátásokról szóló 1993. évi III. törvény rendelkezéseit kell megfelelően alkalmazni.
8. a pályázó és az együtt költöző hozzátartozói Ároktő község közigazgatási területén nem rendelkeznek önálló beköltözhető lakástulajdonnal.
9. a házastársak vagy élettársak csak együttesen pályázhatnak, a pályázat elnyerése esetén bérlőtársakká válnak.
10. a pályázóval együtt költöző személyek kizárólag a pályázó hozzátartozói lehetnek.
11. a pályázó és együtt költöző hozzátartozók száma maximum 6 fő lehet összesen.
12. a kiíró egy alkalommal biztosít hiánypótlási lehetőséget a hiánypótlási felhívás kézbesítésétől számított 5 napon belül. 
4. Érvénytelen az a pályázat, amely:
· nem felel meg a pályázati feltételeknek,
· valótlan adatot tartalmaz,
· ha a pályázó a pályázati határidőn túl nyújtja be a pályázatot, vagy a hiánypótlási felhívásnak határidőben nem tesz eleget.
5. Az elbírálás szempontjai:
· A feltételeknek való megfelelést külön bizottság vizsgálja. A lakásigénylési névjegyzék alapján a szociális jellegű bérleti jogviszony létesítéséről a Képviselő-testület dönt az értékelési – elbírálási szempontok alapján. 
6. Az elbírálás során előnyben kell részesíteni azokat:
· akinek a háztartásában 18 éven aluli gyermek(ek) van(nak),
· akiknél a családban tartós betegségben, vagy súlyos egészségkárosodásban szenvedő ellátott személy van,
· akik szükséglakásban, zsúfolt vagy egészségre káros lakáskörülmények között laknak. 
7. Szociális jellegű bérleti jogviszony 1 (azaz egy) évre létesíthető, mely évente meghosszabbítható maximum 5 éves időtartamban. 
8. A pályázaton résztvevők a döntésről írásban kapnak értesítést az elbírálást követő 8 napon belül.
9. A pályázat nyerteseivel az Önkormányzat bérleti szerződést köt. 

10. A bérleti szerződés időtartama, a lakbér összege, megfizetésének módja:
10.1. A kérelem a benyújtásától számított 1 évig érvényes, ezt követően új kérelmet kell benyújtani. A bérleti szerződés 1 évre létesíthető és meghosszabbítható maximum 5 éves időtartamban.
10.2. A bérleti díj mértéke: komfortos önkormányzati lakás esetén 200.- Ft, azaz Kettőszáz Ft/m2/hó, valamint bérlőt terhelik az ingatlan közüzemi díjai (víz-, csatorna-, áram-, fűtés-, szemétszállítás) 
10.3. A szerződés időtartama alatt a bérlő köteles a bérlemény állapotát a legjobb tudása és szándéka szerint megóvni, a felmerülő hibákról, káreseményekről haladéktalanul tájékoztatni az Önkormányzatot.
10.4. A szerződés időtartama alatt a bérbeadó bármikor, előzetes bejelentés nélkül is ellenőrizheti a lakás használatának minőségét, módját.
10.5. Amennyiben a bérleti szerződésben foglaltaknak a bérlő nem tesz eleget, úgy a szerződés azonnali hatállyal felbontható a bérbeadó részéről. 

11. A pályázathoz kötelezően benyújtandó dokumentumok: 

· A pályázó és együtt költöző hozzátartozó személyi igazolványa, gyermekkorú esetén születési anyakönyvi kivonat, lakcímkártya, vagy jegyzői igazolás arról, hogy a pályázók az ároktői I.ill. II. szegregátum lakói.
· pályázó 30 napnál nem régebbi munkaviszony-, munkavégzésre irányuló egyéb jogviszony igazolás. (munkáltatói igazolás, nyugdíj igazolás, OEP igazolás, MÁK határozat a GYES vagy GYET folyósításról)
· 16. életév feletti  (még tanuló) együttköltöző esetén a diákigazolvány másolata.
· pályázó és 16. életévét betöltött (nem tanköteles korú) együtt költöző hozzátartozóinak 30 napnál nem régebbi, a pályázat benyújtási határnapját megelőző 12 hónapban szerzett nettó jövedelmeiről szóló jövedelemigazolás. (munkáltatói jövedelem-igazolás, megbízási díjból, másodállásból, mellékfoglalkozásból, egyéb munkavégzésre irányuló bejelentett jogviszonyból származó jövedelemről).
· Nyilatkozat vagy a folyósítást igazoló banki dokumentum (családtámogatási és gyermekgondozási ellátásokról, nyugdíjszerű és szociális ellátásokról, gyermektartásdíj, bármilyen egyéb rendszeres juttatás, ösztöndíj).
· Ároktő Község Önkormányzatának 30 napnál nem régebbi igazolása a pályázó és vele együtt költöző hozzátartozóinak tartozásmentességéről.
· Igazolás a szociális munkástól: EFOP-1.6.2-es projektben való részvételről (EFT-el rendelkező esetén).
· Igazolás a szociális munkástól: EFOP-1.6.2-es rendezvényen való részvételről.
· Tanúsítvány másolat: EFOP-1.6.2-es képzésen való részvételről.
· Igazolás a szociális munkástól: EFOP-1.6.2-es egészségügyi szűrésen való részvételről.
· Környezettanulmány (szociális munkás)

Kapcsolattartó:
Mezőcsáti Közös Önkormányzati Hivatal Ároktői Kirendeltségének vezetője, hivatali ügyfélfogadási időben
Név: Dr. Lengyel-Fuchs Evelin Lilla
Telefonszám: 06-49/354-102
E-mail címe: kirendeltsegvezeto@arokto.hu
